Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 347

9. évfolyam Szakmai előkészítő ismeretek 111 óra Szakmai előkészítő gyakorlatok 111 óra Elmélet és gyakorlat 222 óra SZAKMAI EL ŐKÉSZÍT Ő ISMERETEK Évi óraszám: 111 óra Célok és feladatok Az „A” változatú kerettanterv célja alapvetően azoknak a funkcionális készségeknek, képességeknek a fejlesztése, amelyek a szakképzésbe való belépéshez feltétlenül szükségesek. A tanulók elméleti hiányosságainak pótlása ezt a célt szolgálja. A Szakmai előkészítő ismeretek oktatásának alapvető célja a szakterületek általános ismereteinek elsajátítása, összefüggéseinek bemutatása, a készségek, képességek fejlesztése, valamint olyan tudás, ismeretrendszer, alkalmazási képességek kialakítása, amely megalapozza és formálja a szakmacsoportok tevékenységeihez illeszkedő szemléletet. Készítse fel a tanulókat az önálló és a csoportos tevékenységekre. A szakterületek, tevékenységek sokszínű, aktív tanulói magatartást és tanulási élményeket is eredményező bemutatásával keltse fel a tanulók érdeklődését a szakmacsoportok iránt, értsék meg a szakmai tanulás fontosságát, lássák be érdekeiket, segítse őket egyéni életpályájuk reális megtervezésében. Az Egészségkultúra, táplálkozási alapismeretek tanításának célja megértetni az egészség valódi értékét, bizonyítani védelmének fontosságát, bemutatni táplálkozási szokásainkat, azok alakulását, élettani hatásait, az életmód és az egészség összefüggéseit. A Mérések tanításának célja, hogy alakítsa ki a tanulókban a pontos és minőségi munkavégzés igényét, gyakoroltassa az eszközök szakszerű, gondos használatát, kezelését. Mutassa be a leggyakoribb ellenőrző és mérőeszközöket, ismertesse a legfontosabb méréstechnikai alapelveket és alapvető mérési módszereket, gyakoroltassa a legalapvetőbb méréstechnikai kifejezések használatát. Fejlessze a gondolkodást, a célirányos műszaki feladatmegoldó képességet. Fejlesztési követelmények A tantárgy tanulása során fejlődjenek a tanulók szakmai tantárgyak tanulásához szükséges képességei, így különösen az ismeretelemző-értékelő gondolkodás, a tapasztalatszerzés és ismeretalkalmazás képessége, a szóbeli kommunikációs képességek. A tantárgyi tevékenység során szokjanak hozzá a tanuláshoz, az önálló és produktív feladatmegoldáshoz, érezzék meg a tanulási eredmények, sikerek értékét, örömét. A szakmai tanulmányi tevékenység által alakuljon ki, fejlődjön és erősödjön a szakmához, a választott munkához, életpályához való kötődésük. A tanulók lássák meg a környezet, a technika, a szakma mögött az embert és a természetet, tiszteljék azoknak az értékeit. A tanulók a feladatok megoldásában, valamint a további szakmai tanulmányaik során alkalmazzák a tanult ismereteket, eljárásokat, módszereket, ismerjék fel az élelmiszer-ipari technológiák, anyagok tulajdonságait, előállításuk módját, felhasználási lehetőségeit, tudásuk alapján tudjanak véleményt alkotni tényekről, információkról, tudják a tapasztalataikat összevetni a tanult ismereteikkel, elemezni adott szempontok szerint. Az Egészségkultúra, táplálkozási alapismeretek elsajátítása révén a tanulók mindennapi életükben törekedjenek egészségük megőrzésére, legyenek felkészültek az azt fenyegető veszélyekre, értsék meg saját felelősségüket, életmódjuk, szokásaik kialakításában használják fel a tantárgyban megtanultakat. Tiszteljék legfőbb értékként az embert, értsék meg az egészséges környezet és a helyes táplálkozás fontosságát, ismerjék fel a környezetszennyező tevékenységeket, utasítsák el az ilyen magatartást. A Mérések foglalkozásai során alkalmazzák helyesen a megismert mérőeszközöket, mérési eljárásokat, a mértékegységeket, értelmezzék jól a mért értékeket. 2001/28/II. szám Becsüljenek meg fizikai mennyiségeket, majd méréssel ellenőrizzék azokat, tudjanak a feladathoz mérőeszközt választani. Értsék meg a tanult fogalmakat, váltsák helyes eredménnyel a mértékegységeket, dokumentálják eredményeiket. Tárgyak közül, anyagokból a feladatnak megfelelően vegyenek mintát. Tevékenységük ismertetése során alkalmazzák helyesen a méréssel kapcsolatos alapfogalmakat. Belépő tevékenységformák Helyzetgyakorlatok, esetmegbeszélések, találkozás, tájékozódó beszélgetés a témához meghívott idegenekkel. Fogalomalkotás közvetlen észlelés és közvetett tapasztalás alapján. Információk gyűjtése ismeretterjesztő kiadványok, a média segítségével. A szöveges és képi információk értelmezése, következtetések megfogalmazása. Egyszerűbb mérések és kísérletek elvégzése, eredmények értelmezése. Időjárás-jelentés értelmezése. A megismert kísérleti eszközök szakszerű, balesetmentes használata. A tanult mértékegységek helyes alkalmazása. A tanult fizikai jelenségek felismerése. Az eredmények dokumentálása adott formában. Egészségkultúra, táplálkozási alapismeretek Témakörök Tartalmak Egészségkultúra Az egészségkultúra helye a tudományok rendszerében, kapcsolata a kultúra többi elemével. Egészség Az egészség mint érték; az egészség fogalmának értelmezése. Munka — pihenés — szórakozás. A testi egészség. Mentálhigiéné — lelki egészség. Egészségfejlesztés, egészségnevelés Az egészséget befolyásoló tényezők. Környezeti ártalmak hatásai az egészségre. A betegség és hatása a szervezetre. Életmód — egészséges életmód. Táplálkozási ismeretek Növényi eredetű élelmiszerek. Állati eredetű élelmiszerek. Táplálkozási szokásaink. Tápanyagaink energiatartalma. Az élelmiszerek élettani hatása és a környezetszennyezés Az élelmiszerek élettani hatása. A levegőszennyezés és a víz fertőzöttsége. Szenvedélybetegségek Alkoholfogyasztás, dohányzás, drogok, gyógyszerfogyasztás. A szenvedélybetegségek megelőzése és gyógyítása. Partnerkapcsolatok Barátság, szerelem, szexualitás. Nemi úton terjedő betegségek. Mérések Témakörök Tartalmak Mérési alapismeretek A mérés fogalma, a szabványosítás jelentősége, az SI mértékrendszer. Törvényes mértékegységek. Hosszúságmérés A hosszúság SI alapegysége, annak törtrészei és többszörösei. A hosszúságmérés eszközei, azok mérési pontossága. Mérőeszköz kiválasztása adott mérési feladathoz. 2001/28/II. szám Témakörök Tartalmak Tömegmérés A tömeg SI alapegysége, annak törtrészei és többszörösei, azok egymásba átváltása. Mérőeszköz kiválasztása adott mérési feladathoz. Területmérés A terület SI alapegysége, annak törtrészei és többszörösei, azok egymásba átváltása. Hosszúságadatokból egyszerű idomok, felületek felszínének meghatározása. Hőmérsékletmérés A hőmérséklet fogalma, egyszerű hőmérők mérési elve. Időmérés Időmérő eszközök használata. A továbbhaladás feltételei Értsék meg a tanulók az egyes szakmákról, életformákról, életpályákról szóló tanári értékeléseket, hozzanak követendő és elvetendő példákat környezetükből. Alkossanak véleményt leírással adott esetekről. Alkossanak véleményt munkakörökről, egy leírással válasszák ki adott munkakör alkalmassági elemei közül az általuk legfontosabbnak tartottakat. Legyenek tájékozottak az egyes munkakörök, szakmai képesítések rendszeréről, elérésének feltételeiről. A tanulók értelmezzék helyesen a tanult fogalmakat, határozzák meg, teljeskörűen sorolják fel az egészséget pozitívan és negatívan befolyásoló tanult tényezőket. Ismerjék fel a környezeti ártalmakat, az egészséget veszélyeztető helyzeteket, állapotokat, magatartásokat, tevékenységeket, az egészségmegőrzés szempontjából helyesen ítéljenek meg leírt életmódelemeket. Ismerjék meg a legális és illegális drogokat, a drogok és élvezeti cikkek fogyasztásának kockázatait, veszélyeit, tények ismerete alapján érveléssel is indokolják az azokkal kapcsolatos kívánt magatartás szükségességét. Mutassák be a saját és környezetük táplálkozási szokásait, a tanultak felhasználásával mondjanak azokról véleményt. Helyesen rendeljenek össze leírt táplálkozási szokásokat a tanult élettani hatásokkal. Becsüljenek meg fizikai mennyiségeket, majd méréssel ellenőrizzék azokat. Adott feladathoz a célnak megfelelő mérőeszközt válasszanak. Helyes eredménnyel váltsák a mértékegységeket. A követelményeknek megfelelően dokumentálják mérési eredményeiket. Tárgyak közül, anyagokból a feladatnak megfelelően vegyenek mintát, helyes eredménnyel végezzék el a mérési feladatot. Tevékenységük ismertetése során alkalmazzák helyesen a méréssel kapcsolatos tanult alapfogalmakat. SZAKMAI EL ŐKÉSZÍT Ő GYAKORLATOK Évi óraszám: 111 óra Célok és feladatok Az „A” változatú kerettanterv célja alapvetően azoknak a funkcionális készségeknek, képességeknek a fejlesztése, amelyek a szakképzésbe való belépéshez feltétlenül szükségesek. Ezt a célt szolgálja — megfelelő tanulói aktivitás mellett — a tanulók fejlettebb gyakorlati készségeinek, képességeinek továbbfejlesztése. A Szakmai előkészítő gyakorlatok oktatásának alapvető célja a szakterületek általános gyakorlati ismereteinek elsajátítása, összefüggéseinek bemutatása, a manuális készségek, képességek, az érzékelés, a mozgások fejlesztése, valamint olyan tudás, ismeretrendszer és alkalmazási képességek kialakítása, amely megalapozza és formálja a szakmacsoportok tevékenységeihez illeszkedő szemléletet. Készítse fel a tanulókat az önálló és a csoportos tevékenységekre. A Készségfejlesztő gyakorlatok a szakterületek tevékenységeinek sokszínű, aktív tanulói magatartást és tanulási élményeket is eredményező bemutatásával keltsék fel a tanulók érdeklődését a szakmacsoportok iránt, segítsék őket egyéni életpályájuk reális megtervezésében. Járuljanak hozzá a munka, a biztonságos munkavégzés megismeréséhez, a szabálykövető magatartás kialakulásához. A Kommunikációs és viselkedéskultúra foglalkozások célja, hogy az értékek közvetítése, példák, magatartásminták bemutatása, az önismeret fejlődése és a normák elfogadása által a tanulók könnyebben illeszkedjenek be a közösségbe, feleljenek meg a társadalmi elvárásoknak. Teremtsen lehetőségeket a kommunikációs képességek, készségek fejlesztéséhez, feladathelyzeteket a tanultak kipróbálásához, gyakorlásához. 2001/28/II. szám Fejlesztési követelmények A tantárgy tanulása során fejlődjenek a tanulók szakmai gyakorlatok elvégzéséhez szükséges képességei, így különösen az ismeretalkalmazó, szintetizáló gondolkodás, az önálló tapasztalatszerzés képessége, a gyakorlati feladatmegoldó képesség. A szóbeli kommunikációban használják helyesen a tanult kifejezéseket, értsék az alapfogalmakat, folyamatosan bővítsék szókincsüket, tudjanak leírásokat, szakirodalmat, más információforrásokat használni, értelmezni. A tantárgyi foglalkozásokon szokjanak hozzá az önálló és produktív munkavégzéshez, érezzék meg a munka eredményeinek, sikereinek értékét, örömét, alakuljon ki bennük az eszközök szakszerű használatának az igénye, a felelősségérzet egymás iránt, a társakkal való együttműködési képesség. Munkájuk során fejlődjön vizuális érzékelésük, figyelemösszpontosító képességük, munkabírásuk, kézügyességük, finomodjanak a mozdulataik, munkavégzésük legyen egyre fegyelmezettebb, pontosabb, törekedjenek a hibátlan munkavégzésre, fogadják el annak fontosságát. Tanulják meg beosztani a rendelkezésükre álló időt, sajátítsák el az eszközök balesetmentes, biztos használatát, maradéktalanul tartsák be a munkavédelmi szabályokat. A tantárgyi tevékenység által erősödjék bennük a kötelességtudat, a felelősségérzet, a mások munkájának, eredményeinek, teljesítményeinek tisztelete, a tanulási motiváció. Ismerjék meg, fogadják el és tudatosan alkalmazzák a gyakorlati tevékenységek végzéséhez szükséges szabályokat, magatartásformákat. A tanulók legyenek képesek a tanult kézi műveleteket önállóan elvégezni, az eszközöket célszerűen és szakszerűen használni, ismerjék meg a tanult eljárásokat, felhasznált anyagokat. Legyenek képesek ismereteiket alkalmazni, tapasztalataikat felhasználni gyakorlati munkájuk, illetve későbbi tanulmányaik során. Belépő tevékenységformák A tanult fizikai mennyiségek mértékegységeinek ismerete és helyes használata, a mindennapi életben használt fizikai mennyiségek nagyságának becslése. Tárgytervezés, -alkotás. Rajzeszközök, kéziszerszámok szakszerű kiválasztása, használata. Az egyes szakterületeken előforduló ártalmak, az elhárítási lehetőségek és a megelőzési módok megismerése. Helyzetgyakorlatok, közös játékok, viselkedésminták, esetek elemzése bemutatás, leírások, filmek, elbeszélések, egyebek alapján. Találkozás, beszélgetés idegenekkel, terepgyakorlat iskolán belül és kívül. Készségfejlesztő gyakorlatok Témakörök Tartalmak Mérés és mértékegységek Hosszúságmérés. Területmérés. Térfogatmérés. Tömegmérés. Hőmérsékletmérés. Időmérés. Áram- és fényerősségmérés. A rajzolás elemi szabályai Rajzeszközök. Vonalfajták és vastagságok. Méretarányok. Egyszerű síkmértani szerkesztések. Rajzolás A tér ábrázolásának alapjai. A térlátás és a kézügyesség fontossága az egyes pályákon. Egyszerű testek hálózati rajza. Vonalvezetési gyakorlatok. Természeti formák ábrázolása. Mintázás, tervezés, tárgyalkotás Ajándéktárgy tervezése és alkotása ismert anyagokból és technikákkal. Higiénia Fogalma, területei. Személyi higiénia. Tisztító- és fertőtlenítőszerek. Elsősegélynyújtás Sérülésnél, csonttörésnél, égési sérülésnél, mérgezésnél, eszméletvesztéskor. Üzemlátogatás A négy szakterület üzemeinek, intézményeinek meglátogatása, az egyes szakterületekre jellemző higiéniai és munkavédelmi feladatok. 2001/28/II. szám Kommunikációs és viselkedéskultúra Témakörök Tartalmak A kommunikáció fogalma és fejlődése Az élőlények veleszületett képessége. Történeti fejlődése. Szerepe a társadalmak kialakulásában. Kommunikációs zavarok. Okai és okozatai: magánszemélyek között (harag), családon belül (veszekedés, elhidegülés), társadalmi csoportok között (osztályharc), államok között (háború). A kommunikáció formái Verbális és nonverbális kommunikáció. Az összhang és az ellentmondás. A kommunikáció eszközei A beszéd, az írás (levél), a tömegkommunikáció, jelek (hang, fény), képek (piktogram). Metakommunikáció. A kommunikáció és a társadalmi együttműködés kölcsönhatása Kiindulási alapok: családban, barátok között, egyéb személyek vonatkozásában, a szocializáció fontossága. A társadalom működésének szabályrendszere Az etikett, az erkölcs (a társadalmi morál visszatükröződése), a jogszabályok. A személy megjelenésének fontossága Veleszületett adottságaink és a tanult viselkedés, a testi higiénia, az öltözködés fontossága, a személyi higiénia, magánélet, munkahely. A mindennapok kapcsolata A köszönés formái, a megszólítás szabályai, a bemutatkozás szabályai, a társalgás. Munkahelyi kapcsolatok Helyünk és szerepünk a munkahelyen, a munkakapcsolatokban, a hozzáállás fontossága, a pontosság, a segítőkészség. A vendéglátás mint a társadalmi együttműködés sajátos formája A vendéglátás kialakulása (vendégbarátság), vendéglátás otthon, a vendéglátás mint a társadalmi munkamegosztás egyik formája. A továbbhaladás feltételei Készségfejlesztő gyakorlatok: A tanulók ismerjék a rajzolás alapvető szabályait és eszközeit. Tudjanak egyszerű síkmértani szerkesztéseket elvégezni. Készítsenek játékot, ajándékot, díszítőtárgyakat. A feladatnak megfelelően válasszák ki a tárgyalkotáshoz szükséges anyagokat és szerszámokat. Ismertessék és alkalmazzák a munkavédelem és higiénia alapszabályait. Üzemlátogatások során figyeljenek meg jelenségeket, eseményeket, értelmezzék azokat és vonjanak le következtetéseket. Kommunikációs és viselkedéskultúra: A tanulók aktívan vegyenek részt a foglalkozásokon, alkossanak a foglalkozásokra közösen elfogadható szabályokat, vállaljanak el a játékokban rájuk osztott szerepeket, próbáljanak szabadulni esetleges gátlásaiktól. Fogadják el a közösen megállapított szabályokat, a tanári irányítást, legyenek együttműködők társaikkal, tiszteljék egymást, feleljenek meg az elfogadott viselkedési normáknak. Törekedjenek a helyzetnek megfelelő kommunikációra, figyeljenek egymásra, mondják el a kommunikációs gyakorlatok során keletkezett érzéseiket, a helyzetekről kialakított véleményüket. Saját szintjükhöz képest fejlődjön kommunikációjuk. Fogadják el célként a tárgyban tanultak alkalmazását a mindennapi életben. 2001/28/II. szám SZAKMAI ALAPOZÁS

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes